GOT Season 8: 'गेम ऑफ थ्रोन्स'मधल्या या 9 गोष्टी तुम्हाला आश्चर्यचकित करतील\nएकापेक्षा एक पात्र आणि काहींचे अनपेक्षित अंत

मुंबईमध्ये या मालिकेचे मोठमोठाले होर्डिंग लागले आहेत तसंच सोशल मीडियावरही त्याचे तुफान ट्रेंड्स दिसत आहेत. ज्यांनी ही मालिका पाहिली आहे, ते इतरांना ती बघण्यास विनवण्या करताना दिसतात.

त्यामुळे एका इंग्रजी मालिकेचं भारतात एवढं काय कौतुक, असा प्रश्नही अनेकांना पडला असेल. तशी तर अनेक कारणं आहेत, पण या मालिकेतल्या या 9 धक्कादायक गोष्टींमुळे तर ही मालिका नक्कीच जगभरात गाजतेय. 

पण त्यापूर्वी, ही मालिका नेमकी काय आहे, त्यात काय गोष्ट आहे, या व्हीडिओत नक्की पाहा

तर या आहेत या मालिकेविषयीच्या 9  धक्कादायक गोष्टी 

1.     खर्च 

या मालिकेने टीव्ही कार्यक्रमांचं स्वरूपच बदललं. टीव्हीवरचे कार्यक्रम कमी बजेटमध्ये करायचे, असा पूर्वी समज होता. पण 2011 साली अमेरिकेत सुरू झालेल्या गेम ऑफ थ्रोन्सवर प्रचंड खर्च करण्यात येत आहे.

आता सुरू होत असलेल्या आठव्या सीझनच्या प्रत्येक भागावर 1.5 कोटी डॉलर (सुमारे 1 अब्ज रुपये) खर्च करण्यात आला आहे, असा अंदाज वर्तमानपत्रांनी  दिला आहे. आणि काही स्रोतांनुसार यंदाच्या सीझनमध्ये सहा एपिसोड असतील. म्हणजे साधारण 9-10 कोटी डॉलर या सीझनचं बजेट असेल.

'बाहुबली' या बॉलिवुडमधल्या प्रचंड महाग सिनेमाचं बजेट होतं 2.8 कोटी डॉलर (सुमारे 1 अब्ज 80 कोटी रुपये). म्हणजे 'बाहुबली' या बिगबजेट सिनेमावर जेवढा खर्च झाला, त्यापेक्षा चारपट खर्च 'गेम ऑफ थ्रोन्स'च्या एका सीझनवर झालेला असावा, असा अंदाज आहे. 

2. त्रिखंडात शूटिंग

एवढ्या थंडीत कोण काम करतं?

'गेम ऑफ थ्रोन्स'ची कथा अशी आहे की कधी एक मुख्य पात्र अतिशय थंड प्रदेशात असतं तर दुसरं पात्र जगाच्या दुसऱ्याच एका खूप उष्ण प्रदेशात लढाई करताना दिसतं.

त्यामुळे या मालिकेचं शूटिंग कॅनडा, उत्तर आयर्लंड, क्रोएशिया, आईसलंड, माल्टा, मोरोक्को, स्कॉटलंड, स्पेन आणि अमेरिका या 9 देशांमध्ये एकाच वेळी सुरू होतं. म्हणजे युरोप, अमेरिका आणि अफ्रिकेत मोठमोठे सेट उभे करून आणि कलाकारांना तिथे नेऊन याचं गेल्या आठ वर्षांत शूटिंग करण्यात आलं आहे.

त्यामुळे मालिका पाहायला भारी वाटते, पण खर्च वाढत जातो. पण त्याने एक बरं झालं की अतिदुर्गम भागांमध्येही पर्यटन वाढलं आहे. ज्या ठिकाणांची नावंसुद्धा लोकांनी कधी ऐकली नव्हती, तिथे जाऊन लोक आता सेल्फी काढू लागले आहेत. खरं नसेल वाटत तर ही बातमी वाचा .

3. कथानकात अनपेक्षित वळण

ही मालिका जॉर्ज आर....\n\ntl;dr:
'गेम ऑफ थ्रोन्स' नावाच्या टीव्ही महामालिकेचा अखेरचा सीझन येतोय. जगभरात त्याची चर्चा जोरदार सुरू आहे.